Κατερίνα Ανδρεάδη

Η Κατερίνα Ανδρεάδη (Αθήνα, 1903 – 1 Μαΐου 1993), πιο γνωστή ως Κυρία Κατερίνα, ήταν Ελληνίδα ηθοποιός που διακρίθηκε στο θέατρο.

 Βιογραφία 
Γεννήθηκε στην Αθήνα. Το πατρικό της όνομα ήταν Καρύδα. Έκανε σπουδές στην Επαγγελματική Σχολή Θεάτρου και στη Σχολή Ράινχαρτ της Βιέννης. Η πρώτη της εμφάνιση έγινε στο έργο Ο δύσκολος, στις διεθνείς γιορτές του Σάλτσμπουργκ. Στην Αθήνα το ντεμπούτο της στο Εθνικό Θέατρο ήταν στο έργο Η άμαξα, το 1932. 

Έπαιξε στα έργα Η λοκαντιέρα, Ο έμπορος της Βενετίας και για πρώτη φορά στην Ελλάδα παρουσίασε έργα πολλών ξένων συγγραφέων. Το 1936 συγκρότησε τον δικό της θίασο, με τον οποίο συνεργάστηκαν κατά καιρούς ο Αιμίλιος Βεάκης, η Κυβέλη, ο Μάνος Κατράκης, ο Θάνος Κωτσόπουλος, ο Σπύρος Ολύμπιος και άλλοι. Στις αρχές του 1949 ταξίδεψε στη Μεγάλη Βρετανία όπου της επιφυλάχθηκε τιμητική υποδοχή και μάλιστα παρουσιάστηκε στην αγγλική τηλεόραση, μιλώντας για το έργο της.Φύλλο εφημερίδας "Έθνος" της 19 Φεβρουαρίου 1949, σελ. 2: "Η Κυρία Κατερίνα, ενώ την παρουσιάζει ο διευθυντής του σταθμού τηλεοράσεως"

Στέγη του θιάσου της υπήρξε για σειρά ετών το θερινό θέατρο "ΚΑΤΕΡΙΝΑ", επί της οδού 3ης Σεπτεμβρίου, έναντι της πλατείας Βικτωρίας. Κατεδαφίστηκε στα μέσα της δεκαετίας του 1960 ώστε να ανεγερθεί στη θέση του το μέγαρο ΟΤΕ.

Της απονεμήθηκε το παράσημο του Ταξιάρχη της Ευποιίας.

 Εργογραφία 
 Θέατρο 
ΈτοςΤίτλος1927Ο έμπορος της Βενετίας1936Η κυρία δε με μέλλει1941Περάστε την πρώτη του μηνός1942Μαντάμ Σουσού1944Ρομάντζο1945Μις Μπα
Η μικρή μας πόλη

Επικίνδυνη στροφή1946Θα σε παντρευτώ τέρας1947Μια κυρία ατυχήσασα1948Πωλείται κέφι
Το πένθος ταιριάζει στην Ηλέκτρα1949Η μπόρα πέρασε1950Φαύλος κύκλος
Ο άνθρωπος και τα όπλα1951Η βροχή
Ένας φίλος θα έρθει απόψε1952Τρομεροί γονείς1956Αναστασία1957Η θεατρίνα1958Φιλουμένα Μαρτουράνο1959Η κλώσσα1960Η πλειοψηφία του ενός1963Η χαρτοπαίχτρα1965Το αγκάθι1968Μαμά
Και η γάτα μου έχει τρισέγγονα1969Κάποιος είναι στην πόρτα1970Μικρές αλεπούδες

 Εκπομπές 
ΈτοςΤίτλοςΚανάλι1976Το πορτραίτο της ΠέμπτηςΕΡΤ

 Παραπομπές 

Κατηγορία:Ελληνίδες ηθοποιοί θεάτρου
Κατηγορία:Ταξιάρχης του Τάγματος της Ευποιΐας